CELEX: 32020D2032
Language: ro
Date: 2020-12-10 00:00:00
Title: Decizia (PESC) 2020/2032 a Consiliului din 10 decembrie 2020 de modificare a Deciziei 2010/96/PESC privind o misiune militară a Uniunii Europene pentru a contribui la instruirea forțelor de securitate somaleze

11.12.2020   
               
               
                  RO
               
               
                  Jurnalul Oficial al Uniunii Europene
               
               
                  L 419/28
               
            
         DECIZIA (PESC) 2020/2032 A CONSILIULUI
         din 10 decembrie 2020
         de modificare a Deciziei 2010/96/PESC privind o misiune militară a Uniunii Europene pentru a contribui la instruirea forțelor de securitate somaleze
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 42 alineatul (4) și articolul 43 alineatul (2),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:
         
                     (1)
                  
                  
                     La 15 februarie 2010, Consiliul a adoptat Decizia 2010/96/PESC (1) privind o misiune militară a Uniunii Europene pentru a contribui la instruirea forțelor de securitate somaleze (EUTM Somalia).
                  
               
                     (2)
                  
                  
                     La 19 noiembrie 2018, Consiliul a adoptat Decizia (PESC) 2018/1787 (2), care a prelungit EUTM Somalia până la 31 decembrie 2020.
                  
               
                     (3)
                  
                  
                     În contextul revizuirii strategice globale și coordonate a angajamentului PSAC în Somalia și în Cornul Africii, Comitetul politic și de securitate a recomandat prelungirea mandatului EUTM Somalia până la 31 decembrie 2022.
                  
               
                     (4)
                  
                  
                     Decizia 2010/96/PESC ar trebui modificată în consecință.
                  
               
                     (5)
                  
                  
                     În conformitate cu articolul 5 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la elaborarea și la punerea în aplicare a deciziilor și acțiunilor Uniunii care au implicații în materie de apărare. Danemarca nu participă la punerea în aplicare a prezentei decizii și nu contribuie, prin urmare, la finanțarea acestei misiuni,
                  
               ADOPTĂ PREZENTA DECIZIE:
         
            Articolul 1
            Decizia 2010/96/PESC se modifică după cum urmează:
            
                        1.
                     
                     
                        Articolul 1 se înlocuiește cu următorul text:
                        
                           „Articolul 1
                           
                           Misiune
                           
                              (1)   Uniunea desfășoară o misiune militară de instruire (EUTM Somalia), pentru a contribui la crearea și consolidarea Forțelor armate naționale somaleze (FANS) care răspund în fața guvernului național somalez, în acord cu nevoile și prioritățile somaleze, precum și pentru a sprijini punerea în aplicare a planului de tranziție somalez în vederea transferării responsabilităților în materie de securitate către autoritățile somaleze.
                           
                           
                              (2)   În vederea realizării obiectivelor prevăzute la alineatul (1), misiunea militară a UE se desfășoară în Somalia pentru a aborda atât consolidarea instituțională în sectorul apărării prin consiliere strategică, cât și sprijinul direct pentru FANS prin instruire, consiliere și mentorat.
                           
                           
                              (3)   Începând cu anul 2021, EUTM Somalia sprijină, în special, dezvoltarea sistemului de instruire sub responsabilitate somaleză în vederea predării treptate, în principiu, a activităților de instruire către FANS până la sfârșitul anului 2022. EUTM Somalia oferă îndrumare pentru instruirea asigurată și realizată de Somalia și instituie o capacitate pentru monitorizarea și evaluarea unităților instruite. EUTM Somalia oferă, de asemenea, sprijin, dacă este necesar și în limita mijloacelor și capabilităților sale, altor actori ai Uniunii în executarea mandatelor lor respective în domeniul securității și apărării în Somalia, în special misiunii EUCAP Somalia în ceea ce privește interoperabilitatea dintre FANS și forțele de poliție somaleze, precum și pachetului de sprijin al Instrumentului financiar pentru pace în Africa, sau oricărei alte modalități de sprijin al forțelor de securitate somaleze din partea Uniunii.
                           
                           
                              (4)   Sub rezerva aprobării de către Comitetul politic și de securitate și în limita mijloacelor și a capabilităților sale, EUTM Somalia planifică și desfășoară activități descentralizate în sprijinul comandamentului regional al FANS.
                           
                           
                              (5)   Implementarea activităților prevăzute în cadrul mandatului în Somalia depinde de condițiile de securitate din Somalia și de orientările politice din partea Comitetului politic și de securitate.”
                           
                        
                     
                  
                        2.
                     
                     
                        La articolul 3, alineatele (2) și (3) se înlocuiesc cu următorul text:
                        
                           „(2)   Comandamentul forței misiunii este amplasat la Mogadiscio și funcționează sub comanda comandantului forței misiunii UE. Acesta include celule de sprijin la Bruxelles și la Nairobi, precum și un birou de legătură în Djibouti. Celula de sprijin din Bruxelles este situată în cadrul MPCC.”
                        
                     
                  
                        3.
                     
                     
                        La articolul 7, alineatul (3) se înlocuiește cu următorul text:
                        
                           „(3)   EUTM Somalia menține și consolidează coordonarea cu Atalanta, cu EUCAP Somalia, precum și cu programele de asistență relevante ale Uniunii. În conformitate cu mandatul prevăzut în Decizia (PESC) 2017/971 a Consiliului (*1), MPCC facilitează această coordonare și schimbul de informații pentru a spori coerența, eficacitatea și sinergiile dintre misiunile și operațiile din cadrul politicii de securitate și apărare comune în regiune.
                        
                        
                           (*1)  Decizia (PESC) 2017/971 a Consiliului din 8 iunie 2017 de stabilire a modalităților de planificare și conducere pentru misiunile PSAC militare neexecutive ale UE și de modificare a Deciziilor 2010/96/PESC privind o misiune militară a Uniunii Europene pentru a contribui la instruirea forțelor de securitate somaleze, 2013/34/PESC privind o misiune militară a Uniunii Europene pentru a contribui la instruirea forțelor armate maliene (EUTM Mali) și (PESC) 2016/610 privind o misiune PSAC de instruire militară a Uniunii Europene în Republica Centrafricană (EUTM RCA) (JO L 146, 9.6.2017, p. 133).”"
                        
                     
                  
                        4.
                     
                     
                        La articolul 10 se adaugă următorul alineat:
                        
                           „(8)   Valoarea de referință financiară pentru costurile comune ale misiunii militare a UE pentru perioada cuprinsă între 1 ianuarie 2021 și 31 decembrie 2022 este de 25 234 700 EUR. Procentul din valoarea de referință menționat la articolul 25 alineatul (1) din Decizia (PESC) 2015/528 este stabilit la 0 %, iar procentul menționat la articolul 34 alineatul (3) din decizia menționată este stabilit la 0 %.”
                        
                     
                  
                        5.
                     
                     
                        La articolul 12, alineatul (2) se înlocuiește cu următorul text:
                        
                           „(2)   Mandatul misiunii militare a UE se încheie la 31 decembrie 2022.”
                        
                     
                  
         
            Articolul 2
            Prezenta decizie intră în vigoare la data adoptării.
         
         
            Adoptată la Bruxelles, 10 decembrie 2020.
            
               
                  Pentru Consiliu
               
               
                  Președintele
               
               M. ROTH
            
         
         
            (1)  Decizia 2010/96/PESC a Consiliului din 15 februarie 2010 privind o misiune militară a Uniunii Europene pentru a contribui la instruirea forțelor de securitate somaleze (JO L 44, 19.2.2010, p. 16).
         
            (2)  Decizia (PESC) 2018/1787 a Consiliului din 19 noiembrie 2018 de modificare și de prelungire a Deciziei 2010/96/PESC privind o misiune militară a Uniunii Europene pentru a contribui la instruirea forțelor de securitate somaleze (JO L 293, 20.11.2018, p. 9).